Vihdoinkin tuumasta toimeen! - Rebeccan kasvihuone-elämää
Vihdoinkin tuumasta toimeen!
Kevät on aivan kulman takana, ja odotus vaikuttaa olevan ohi, ainakin täällä Skoonessa!
Vihdoinkin aika aloittaa pohjatyöt!
Sen jälkeen kun olimme päättäneet kasvihuoneen sijainnin, työt aloitettiin lähes välittömästi. Perustuksen voi tehdä monella eri tavalla. Me päätimme valaa kehikon ja rakentaa perustuksen Leca-harkoista maan tasoon asti.
Kaivamista oli paljon, joten otimme avuksi kaivinkoneen. Puolisoni omistaa kaivinkoneen, jota muutoin olen pitänyt vain aivan
liian isona ja tarpeettomana leikkikaluna, mutta nyt se sai yhtäkkiä uuden tärkeän merkityksen. En ehkä arvosta sitä enempää kuin puolisoani, mutta melkein….
Ensin poistimme kaiken orgaanisen materiaalin ja täytimme sitten tilalle kiviainesta. Sen jälkeen rakensimme kehikon ja raudoitimme sen. Näin kasvihuoneella on tukeva perusta tuulta ja tuiskua
vastaan. Ennen kuin betoni oli kovettunut täysin, aloitettiin muuraustyöt asettamalla Leca-harkkoja maan tasoon saakka. Lisää seuraavassa postauksessa!